
Comisia pentru buget, finanţe şi bănci

Bucureşti,       29.09.2004 

Nr. 22/510

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 74/2004 pentru modificarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, cu care comisia noastră a fost sesizată în fond cu adresa Biroului Permanent nr. P.L.X –547 din 20 septembrie 2004.

PREŞEDINTE,

Ovidiu Muşetescu 

Comisia pentru buget, finanţe şi bănci

Bucureşti,        29.09.2004  

Nr. 510

RAPORT

asupra proiectului de Lege privind aprobarea Ordonanţei Guvernului nr. 74/2004 pentru 

modificarea Ordonanţei de urgenţă a Guvernului nr. 120/2002 privind aprobarea Sistemului de susţinere 

şi promovare a exportului cu finanţare de la

 bugetul de stat

Cu adresa nr. P.L.X – 547 din 20 septembrie 2004, Biroul Permanent, conform art.89 şi din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor 23/2003, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 74/2004 pentru modificarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat.
La întocmirea raportului s-au avut în vedere avizele de la Consiliul Legislativ şi Consiliul Economic şi Social.

La lucrările comisiei au participat 26 deputaţi, din totalul de 27 membri ai comisiei.

Acest proiect de Lege a fost adoptat de Senat în şedinţa din 16 septembrie 2004.

Proiectul de Lege, potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Camerei Deputaţilor.

Prezentul proiect de Lege are ca obiect de reglementare modificarea actului normativ de bază.

În Contextul înfiinţării Consiliului de Export conform Legii nr. 511/2003 şi al stabilirii atribuţiilor acestuia conform Hotărârii Guvernului nr. 486/2003, s-a impus corelarea prevederilor iniţiale ale Ordonanţei de urgenţă a Guvernului nr. 120/2002 cu competenţele legale ale Consiliului de Export.

In urma examinării proiectului de Lege privind aprobarea Ordonanţei Guvernului nr. 74/2004 pentru modificarea Ordonanţei de urgenţă a Guvernului nr. 120/2002 privind aprobarea Sistemului de susţinere şi promovare a exportului cu finanţare de la bugetul de stat, în şedinţa din  28.09.2004, comisia a hotărât, cu unanimitate de voturi supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.

În raport cu obiectul şi conţinutul său proiectul de Lege face parte din categoria legilor ordinare.

PREŞEDINTE,

Ovidiu Muşetescu 
SECRETAR,

Dr. Daniel Ionescu

          Experţi parlamentari:

          Popescu Luminiţa

          Onete Alexandru

